7395 


02005590805020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 559 


8 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση της Ταμειακής Διαχείρισης του Λιμενικού Τα- 


μείου Σκοπέλου. 1 

Καθορισμός του αριθμού των δικαστικών λειτουργών 
στους οποίους θα χορηγηθεί εκπαιδευτική άδεια 
απουσίας για σπουδές στην ημεδαπή, το εκπαιδευ¬ 
τικό έτος 2002 - 2003. 2 

Τ ροποποίηση του Κανονισμού Εσωτερικής Υπηρεσίας 

του Πρωτοδικείου Κέρκυρας. 3 

Τροποποίηση του Κανονισμού Εσωτερικής Υπηρε¬ 
σίας του Πρωτοδικείου Λάρισας. 4 

Τ ροποποίηση του άρθρου 3 του Δευτέρου Κεφαλαίου 
του Κανονισμού Εσωτερικής Υπηρεσίας του Πρω¬ 
τοδικείου Μυτιλήνης. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 106/2001 απόφαση του 


Ν.Σ. Αργολίδας σχετικά με τον Εσωτερικό Οργανι¬ 
σμό Οργάνωσης και Λειτουργίαςτης Νομαρχιακής 
Αυτοδιοίκησης Αργολίδας. 6 


ΑΠΟΦΑΣΕΙ Σ 

Αριθ. 2/20151/Α0024 (1) 

Ανάθεση της Ταμειακής Διαχείρισης του Λιμενικού 
Ταμείου Σκοπέλου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση 
Νομικών Προσώπων από την Τράπεζα της Ελλάδος». 

2. Το από 19.1.1939 Β.Δ/γμα (ΦΕΚ 24/Α/19.1.1939) «Πε¬ 
ρί κωδικοποιήσεως των περί λιμενικών Ταμείων κειμένων 
διατάξεων». 

3. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π.Δ/τος». 

4. Το Π.Δ/γμα 496/74 « Περί λογιστικού ΝΠΔΔ». 

5. Το Π.Δ/γμα 390/93 (ΦΕΚ 165/Α/27.9.1993) «Συγχώ¬ 
νευση Λιμενικών Ταμείων σε επίπεδο Νομού». 


6. Το Ν.2932/2001 (ΦΕΚ 145/Α 27.6.2001) «Ελεύθερη πα¬ 
ροχή υπηρεσιών στις θαλάσσιες ενδομεταφορές κ.λ.π.». 

7. Τααριθμ. 11 και 12/28.2.2002 έγγραφα του Λιμενικού 
Ταμείου Σκοπέλου με τα οποία ζητείται το άνοιγμα λογα¬ 
ριασμού Ταμειακής διαχείρισης του ανωτέρω ΝΠΔΔ στο 
Υποκ/μα της Τράπεζας της Ελλάδος στο Βόλο. 

8. Την απόφαση του Υφυπουργού Οικονομικών με αριθμ 
2/38554/0004/23.5.2000 Μεταβίβαση αρμοδιοτήτων και 
της εξουσίας να υπογράφουν με εντολή Υφυπουργού στο 
Γεν. Γραμματέα Δημοσιονομικής Πολιτικής, Γεν. Δ/ντές 
Προϊσταμένους Δ/νσεων κ.λπ. 

9. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Η Ταμειακή διαχείριση του Λιμενικού Ταμείου Σκοπέλου 
να ασκείται από την Τράπεζα της Ελλάδος, σύμφωνα με 
τις διατάξεις του από 20.1.1932 Π.Δ/τος «Διαχείριση Νο¬ 
μικών Προσώπων από την Τράπεζα της Ελλάδος» όπως 
αυτό τροποποιήθηκε με το από 7.10.1958 Β.Δ/γμα. 

Το ανωτέρω Ν.Π.Δ.Δ. θα εξυπηρετείται από την Τράπε¬ 
ζα της Ελλάδας - Υποκατάστημα Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2002 

Με εντολή Υφυπουργού 
Ο Διευθυντής 

ΓΕΩΡΓΙΟΣ I. ΠΑΠΑΔΟΠΟΥΛΟΣ 
-♦- 

Αριθ. οικ. 67388 (2) 

Καθορισμός του αριθμού των δικαστικών λειτουργών 
στους οποίους θα χορηγηθεί εκπαιδευτική άδεια 
απουσίας για σπουδές στην ημεδαπή, το εκπαιδευτικό 
έτος 2002 - 2003. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1)Τις διατάξεις: 

α) Του άρθρου 46 του κώδικα οργανισμού δικαστηρίων 
και κατάστασης δικαστικών λειτουργών (κυρωτικός νό¬ 
μος 1756/1988, Α' 35), όπως τροποποιήθηκαν με το άρθρο 
7 παράγραφος 4 του Ν. 1868/1989 (Α' 230) και συμπλη¬ 
ρώθηκαν με το άρθρο 1 του Ν. 2721/1999 (ΑΊ12). 

β) Του άρθρου 29Ατου Ν. 1558/1985 (Α' 137), όπως συ¬ 
μπληρώθηκαν με το άρθρο 27 του Ν. 2081/1992 (Α' 154) 
και τροποποιήθηκαν με το άρθρο 1 παράγραφος 2 εδ. α’ 
του Ν. 2469/1997 (Α'38). 

2)Το γεγονός ότι με την παρούσα δεν προκαλείται δα¬ 
πάνη σε βάρος του Κρατικού Προϋπολογισμού, ορίζου¬ 
με: 

Τον αριθμό των δικαστικών λειτουργών, στους οποίους 
θα χορηγηθεί εκπαιδευτική άδεια απουσίας, προκειμένου 
να παρακολουθήσουν αναγνωρισμένο μεταπτυχιακό 
πρόγραμμα σπουδών, σε νομική σχολή της ημεδαπής, για 
το εκπαιδευτικό έτος 2002 - 2003, ως εξής: 

1. Των πολιτικών και ποινικών δικαστηρίων, από το βαθ¬ 
μό του ειρηνοδίκη, του πρωτόδικη και του αντεισαγγελέα 
πρωτοδικών μέχρι του εφέτη και του αντεισαγγελέα εφε- 
τών σε δύο (2) και 

2. Τωντακτικών διοικητικών δικαστηρίων, από το βαθμό 
του πρωτόδικη μέχρι του εφέτη σε δύο (2). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 42079 (3) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Κέρκυρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997. 

β) Του άρθρου 25 παρ.3περ.ατου Ν. 2812/2000 (Α'67). 

γ) Του άρθρου 29Ατου Ν. 1558/1985 (ΑΊ37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ.2ατου Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού. 

3. Το υπ’αριθ. 123/22.2.2002 έγγραφο του Πρωτοδικεί¬ 
ου Κέρκυρας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Κέρκυρας, όπως διαμορφώθηκε με 
την αριθ.5/2001 απόφαση της Ολομέλειας του Δικαστη¬ 
ρίου αυτού, η οποία έχει ως εξής: 

Τροποποιεί τον από 24.8.1993 κανονισμό Εσωτερικής 
Υπηρεσίας του Πρωτοδικείου Κέρκυρας, που κυρώθηκε 
με την υπ’ αριθ. 83594/1993 απόφαση του Υπουργού Δι¬ 
καιοσύνης και δημοσιεύθηκε στο υπ’ αριθ.707 (τεύχος Β') 
φύλλο της Εφημερίδας της Κυβερνήσεως της 10.9.1993, 
όπως αυτός ισχύει, ως προς το εδάφιο β του άρθρου 12 
και το εδάφιο βτου άρθρου 13α αυτού, τα οποία αντικα¬ 
θίστανται: 


Το εδάφιο β του άρθρου 12 αντικαθίσταται ως εξής: 
«Για την εκδίκαση των υποθέσεων αυτών το Δικαστήριο 
θα συνεδριάζει στα προς τούτο οριζόμενα ακροατήρια 
του και γραφεία του Δικαστικού Μεγάρου, δύο φορές το 
μήνα, ήτοι την πρώτη και τρίτη Τρίτη κάθε μήνα, εκτός του 
μηνάς Ιουνίου, κατά τον οποίο θα συνεδριάζει μόνο την 
πρώτη Τρίτη, με ώρα ενάρξεως συνεδριάσεως την 9.00 
π.μ.». Η ισχύς της ως άνω τροποποίησης ισχύει αμέσως. 

Το εδάφιο β του άρθρου 13α αντικαθίσταται ως εξής: 
«Για την εκδίκαση των υποθέσεων αυτών το Δικαστήριο 
θα συνεδριάζει δύο φορές το μήνα, ήτοι τη δεύτερη και 
τέταρτη Δευτέρα κάθε μήνα, εκτόςτου μηνάς Ιουνίου, κα¬ 
τά τον οποίο θα συνεδριάζει τη δεύτερη Δευτέρα με ώρα 
συνεδριάσεως την 9.00 π.μ., στα προς τούτο προσδιορι¬ 
σμένα ακροατήρια του και γραφεία του Δικαστικού Με¬ 
γάρου». Η ισχύς της ως άνω τροποποίησης ισχύει μέχρι 
1.1.2003. 

Κρίθη κε, αποφασίστη κε και δη μοσιεύ θη κε από τη ν Ολο¬ 
μέλεια του Πρωτοδικείου Κέριουρας αυθημερόν. 

Η Πρόεδρος Πρωτοδικών 
ΧΑΡΙΚΛΕΙΑ-ΚΩΝ/ΝΑΔΕΛΛΟΠΟΥΛΟΥ 


Οι Δικαστές 
ΑΝΑΣΤΑΣΙΑ ΛΑΓΚΑ 
ΑΘΗΝΑ ΠΑΠΑΓΕΩΡΓΙΟΥ 
ΘΕΟΔΟΣΙΟΣ ΤΕΝΕΚΕΤΖΙΔΗΣ 
ΟΥΡΑΝΙΑ ΕΥΑΓΓΕΛΙΟΥ 
ΙΩΑΝΝΑ ΚΟΥΚΟΥΡΑΚΗ 
ΧΡΙΣΤΙΝΑ ΖΑΠΑΡΤΑ 
ΑΛΕΞΑΝΔΡΑ ΠΟΛΥΖΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 5105 (4) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Λάρισας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17τουΝ. 1756/1988 εκ νέου μετηνπα- 
ράγραφο 4του άρθρου 3 του Ν. 2479/1997, 

β) Του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού 
προϋπολογισμού. 

3. Το 2184/7.12.2001 έγγραφο του Πρωτοδικείου Λάρι¬ 
σας, αποφασίζουμε: 


Η Προϊστάμενη του 
Πρωτοδικείου Κέρκυρας 
Πρόεδρος Πρωτοδικών 
ΑΘΑΝΑΣΙΑ ΚΑΚΟΥΣΗ 

Η Γραμματέας 
ΕΛΕΝΗ ΚΑΡΟΥΜΠΗ 

7397 


Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Λάρισας, όπως διαμορφώθηκε με την 
αριθ.49/2001 απόφαση της Ολομέλειας του ανωτέρω Δι¬ 
καστηρίου, η οποία έχει ως κατωτέρω: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΠΡΩΤΟΔΙΚΕΙΟΥ ΛΑΡΙΣΑΣ 

Άρθρο 1 

Ο κανονισμός αυτός βασίζεται στις διατάξεις του άρ¬ 
θρου 17 Ν. 1756/1988 «Κώδικας οργανισμού δικαστηρίων 
και κατάσταση δικαστικών λειτουργών», όπως αντικατα- 
στάθηκε από τα άρθρα 5 Ν. 1868/1989,4 παρ.2 Ν. 
2172/1993 και3παρ.4 Ν. 2479/1997, ρυθμίζει δε τα θέμα¬ 
τα που αναφέρονται στο παραπάνω άρθρο. 

Άρθρο 2 

Το Πρωτοδικείο Λάρισας για τη ρύθμιση των θεμάτων, 
που καθορίζονται στη διάταξη του άρθρου 14 Ν. 
1756/1988,όπως αντικαταστάθηκε από τα άρθρα 3 παρ. 1 
Ν. 1868/1989 και 48 παρ.2 Ν. 2172/1993,συγκροτείται σε 
Ολομέλεια. 

Άρθρο 3 

Η σύγκληση της Ολομέλειας από το Δικαστή που διευθύ¬ 
νει το Πρωτοδικείο Λάρισας είτε με δική του πρωτοβουλία, 
είτε όταν ζητηθεί εγγράφως από το 1 13 των μελών που συμ¬ 
μετέχουν σ' αυτή κατά το χρόνο της αίτησης, είτε μετά από 
αίτηση του Εισαγγελέα Πρωτοδικών, γίνεται με πράξη, η 
οποία γνωστοποιείται σε όλα τα μέλη της Ολομέλειας του 
Πρωτοδικείου και στον Εισαγγελέα Πρωτοδικών. 

Άρθρο 4 

Α) Στο Πρωτοδικείο Λάρισας, για την εκδίκαση των αστι¬ 
κών υποθέσεων ,που υπάγονται στην υλική και τοπική αρ- 
μοδιότητά του,λειτουργούν το Πολυμελές και το Μονο¬ 
μελές Πρωτοδικείο τα οποία συνεδριάζουν κατά τις ημέ¬ 
ρες και ώρες που αναφέρονται στο δεύτερο κεφάλαιο του 
Κανονισμού αυτού. 

Β) Οι Ποινικές υποθέσεις που υπάγονται στην υλική και 
τοπική αρμοδιότητα του αυτού ως άνω Πρωτοδικείου δι¬ 
κάζονται από τα Ποινικά Δικαστήρια, το Δικαστικό Συμ¬ 
βούλιο και ερευνώνται από τους Ανακριτές, που αναφέ- 
ρονται στο τρίτο κεφάλαιο του κανονισμού αυτού. 

Γ) Η Γραμματεία του Πρωτοδικείου Λάρισας διαιρείται 
στα τμήματα, που αναφέρονται στο τέταρτο κεφάλαιο 
του κανονισμού αυτού. 

ΚΕΦΑΛΑΙΟ ΔΕΥΤΕΡΟ 

ΣΥΝΕΔΡΙΑΣΗ ΤΩΝ ΠΟΛΙΤΙΚΩΝ ΔΙΚΑΣΤΗΡΙΩΝ 

Άρθρο 5 

Α) Το Πολυμελές Πρωτοδικείο Λάρισας διαιρούμενο σε 
τέσσερα τμήματα και με την εις το άρθρο 13 του παρό¬ 
ντος αναφερομένη εξαίρεση θα συνεδριάζει στο ακροα¬ 
τήριό του την 9.00 ώρα κάθε εργάσιμη Τρίτη διαδοχικώς 
κατά τμήμα, ήτοι την πρώτη εργάσιμη Τρίτη το Α' Τμήμα, 
τη δεύτερη το Β', την τρίτη το Γ'και την τέταρτη το Δ'τμή¬ 
μα που θα εκδικάζει αποκλειστικά υποθέσεις οικογενεια¬ 
κού δικαίου. Σε περίπτωση που οι εργάσιμες Τρίτες είναι 
ολιγότερες των τεσσάρων θα υπάρχει και δεύτερη πα¬ 
ράλληλη συνεδρίαση στην αίθουσα του ΜΟΔ. 


Β) Τα Μονομελή Πρωτοδικεία θα συνεδριάζουν στα 
ακροατήρια του Πρωτοδικείου: 1) κάθε 1η, 2η και 3η εργά¬ 
σιμη Δευτέρα του μήνα και ώρα 9.00 προς εκδίκαση δια¬ 
φορών από ζημίες αυτοκινητικές και από σύμβαση ασφά¬ 
λισής τους, καθώς και των διαφορών επιμέλειας και δια¬ 
τροφής συζύγων και τέκνων,2) κάθε 1η, 2η και 3η εργάσιμη 
Τρίτη του μήνα και ώρα 10.00 για την εκδίκαση υποθέσεων 
τακτικής διαδικασίας και κάθε 1 η και 3η Τ ρίτη και ώρα 11.00 
για την εκδίκαση υποθέσεων εκούσιας δικαιοδοσίας, 3) κά¬ 
θε 1η, 2η και3η εργάσιμη Πέμπτητου μήνα και ώρα 9.00 για 
την εκδίκαση εργατικών διαφορών από αμοιβές για την πα¬ 
ροχή εργασίας,4) κάθε 1η και 3η Πέμπτη για την εκδίκαση 
μισθωτικών διαφορών και διαφορών του άρθρου 17 παρ.2 
Κ.Πολ.Δ, διαφορών από πιστωτικούς τίτλους, ανακοπών 
κατά διαταγών πληρωμής και 5) κάθε 2η Πέμπτη για εκδί¬ 
καση υποθέσεων αναγκαστικής απαλλοτρίωσης. 

Γ) Πρόεδρος Πρωτοδικών ή Πρωτόδικης οριζόμενος 
από το Δικαστή που διευθύνει το Δικαστήριο εκδικάζει κά¬ 
θε εργάσιμη ημέρα και κατά τις ώρες 10.00- 14.00 τις αι¬ 
τήσεις ασφαλιστικών μέτρων για τις οποίες υπάρχει απο¬ 
δοχή του καθού. Οι διαταγές πληρωμής εκδίδονται από 
Πρωτόδικη που ορίζεται ομοίως κάθε εργάσιμη ημέρα κα¬ 
τά τις αυτές ώρες. 

Δ) Οι διεξαγωγές των αποδείξεων ενώπιον Εισηγητή Δι¬ 
καστή διενεργούνται όλες τις εργάσιμες ημέρες και ώρες 
που καθορίζονται από το Δικαστή που διευθύνει το δικα¬ 
στήριο. 

Άρθρο 6 

Ο αριθμός των πολιτικών υποθέσεων που θα εγγράφο- 
νται στα πινάκια ή θα προσδιορίζονται ορίζεται ως εξής: 

Α) Στα πινάκια του Πολυμελούς μέχρι 13 υποθέσεις σε 
έκαστο από τα τμήματα Α', Β', Γ και 20 στο Δ' τμήμα και 
ανά 10 υποθέσεις εκούσιας σε κάθε τμήμα. 

Β)Στα πινάκια του Μονομελούς Πρωτοδικείου: 

- Μέχρι 12 υποθέσεις σε έκαστο από τα τρία ανά δικά¬ 
σιμο πινάκιά του για υποθέσεις τακτικής διαδικασίας. 

- Μέχρι 25 υποθέσεις σε έκαστο από τα δύο πινάκια που 
θα τηρούνται εκ των οποίων το ένα θα αφορά υποθέσεις 
συναινετικών διαζυγίων. 

- Μέχρι 16 υποθέσεις εις έκαστο από τα δύο ανά δικά¬ 
σιμο πινάκιο για αυτοκινητικές διαφορές και 12 υποθέσεις 
για το πινάκιο διαφορών οικογενειακού δικαίου. 

- Μέχρι 15 υποθέσεις εργατικού δικαίου σ' ένα πινάκιο. 

- Μέχρι 34 υποθέσεις μισθωτικών διαφορών και ανακο¬ 
πών σε δύο εκθέματα ανά 17. 

- Μέχρι 5 υποθέσεις απαλλοτριώσεων. 

Άρθρο 7 

Σε περίπτωση μειώσεωςτου αριθμού των δικαστών του 
Πρωτοδικείου, για οποιονδήποτε λόγο (π.χ. μετάθεση 
κ.τ.λ.), ο δικαστής που διευθύνει το Πρωτοδικείο, με πρά¬ 
ξη του μειώνει ανάλογα και για ανάλογο αριθμό δικασί¬ 
μων τον αριθμό των υποθέσεων που θα εγγράφονται στα 
οικεία πινάκια. 

Άρθρο 8 

Οι υποθέσεις που θα εγγράφονται στα πινάκια 
καθ'υπέρβαση του αριθμού που ορίζεται από το άρθρο 6 
του Κανονισμού αυτού και του ποσοστού που ορίζει το 
άρθρο 15 παρ. 7 περ.β' υπόπερίπ. δδ'του Ν. 1756/1988, 
όπως αντικ. με το άρθρο 1 του Ν. 2172/1993,θα αναβάλ¬ 
λονται σε μεταγενέστερη δικάσιμο (πληντων συναφών). 

ΚΕΦΑΛΑΙΟ ΤΡΙΤΟ 

ΣΥΝΕΔΡΙΑΣΕΙΣ ΤΩΝ ΠΟΙΝΙΚΩΝ ΔΙΚΑΣΤΗΡΙΩΝ 
Άρθρο 9 

Οι συνεδριάσεις όλων των Ποινικών Δικαστηρίων γίνο¬ 
νται στα προσδιορισμένα ακροατήρια του Πρωτοδικείου, 
αρχίζουν δε ώρα 9.00. Τα αυτόφωρα αδικήματα δικάζο¬ 
νται καθημερινά και κατά τις αργίες ώρα 13.00. 

Α) Το Μικτό Ορκωτό Δικαστήριο (Μ.Ο.Δ.) συνεδριάζει 
ημέρα Τετάρτη. 

Β) Λειτουργούν Α' και Β' Τριμελή Πλημμελειοδικεία. 

Το Α' συνεδριάζει κάθε Δευτέρα, Τετάρτη και Παρα¬ 
σκευή. Το Β' Τριμελές Πλημμελειοδικείο συνεδριάζει κά¬ 
θε Τετάρτη της 3ης και 4ης εβδομάδας και δικάζει μόνο 
εφέσεις κατ' αποφάσεων των Μονομελών Πλημμελειοδι¬ 
κείων, που ο αριθμός τους δεν υπερβαίνει τις 100. Το Α' 
Τριμελές Πλημ/κείο της πρώτης Δευτέρας δικάζει εφέ¬ 
σεις κατ'αποφάσεων των Μονομελών Πλημ/κείων, που ο 
αριθμός τους (εφέσεων) δεν υπερβαίνει τις 60. 

Γ) Το Μονομελές Πλημμελειοδικείο συνεδριάζει κάθε 
Δευτέρα, Τετάρτη και Παρασκευή. Την πρώτη εργάσιμη 
Δευτέρα του μήνα το Μονομελές Πλημμελειοδικείο δικά¬ 
ζει μόνο παραβάσεις της ασφαλιστικής νομοθεσίας. 

Δ) Το Μονομελές Δικαστήριο Ανηλίκων συνεδριάζει 
ημέρα Τετάρτη. 

Ε) Το Τριμελές Δικαστήριο Ανηλίκων συνεδριάζει ημέρα 
Πέμπτη. 

ΣΤ) Το Μονομελές Πλημμελειοδικείο συνεδριάζει στις 
μεταβατικές έδρες του (Αγιάς,Τυρνάβου, Ραψάνης, Φαρ¬ 
σάλων και Ελασσόνας) ημέρα Πέμπτη,εφόσον ο αριθμός 
υποθέσεων υπερβαίνει τις 40. Το Μονομελές Πλημμελει¬ 
οδικείο,στη μεταβατική έδρα Τυρνάβου συνεδριάζει δύο 
φορές κατά τους μήνες Μάρτιο, Ιούνιο και Νοέμβριο. 

Ζ) Η εκδίκαση των αυτοφώρων εγκλημάτων κατά τις 
ημέρες που λειτουργεί το Τριμελές ή το Μονομελές 
Πλημμελειοδικείο θα αρχίζει μέχρι τις 14.00. Τις υπόλοι¬ 
πες ημέρες η εκδίκασή τους θα αρχίζει ομοίως μέχρι τις 
14.00 και θα εκδικάζονται από τους Δικαστές που συμμε¬ 
τείχαν στη σύνθεση του τελευταίου Τριμελούς ή Μονομε¬ 
λούς Πλημμελειοδικείου (αντίστοιχα) πριν από την εκδί¬ 
καση του αυτοφώρου (Τριμελούς ή Μονομελούς). 

Άρθρο 10 

Στις κληρώσεις των συνθέσεων των Ποινικών Δικαστη¬ 
ρίων πέραντων υπάτου άρθρου 17 Ατού Οργανισμού Δι¬ 
καστηρίων οριζομένων, ισχύουν και οι εξής ρυθμίσεις: 

Α) Δύο τουλάχιστον ημέρες πριντην διενέργεια της κλη- 
ρώσεως θαπρέπει ο διευθύνωντο Πρωτοδικείο και την Ει¬ 
σαγγελία να εγχειρίζουν στον αρμόδιο γραμματέα της 
συνθέσεως κατάσταση των δικαστών και των εισαγγελέ¬ 
ων μετον αριθμό και το είδος των συνεδριάσεων που έκα¬ 
στος θα πρέπει να λάβει μέρος. 

Β) Ο Γραμματέας οφείλει μία τουλάχιστον ημέρα πριν 
την διενέργεια της κληρώσεως να έχει α) καταρτίσει κα¬ 
τάσταση - πίνακα που στο άνω οριζόντιο μέρος του θα 
αναγράφονται κατά σειρά οι ποινικές δικάσιμοι του μήνα 
και στο αριστερό κάθετο μέρος του θα αναγράφονται κα¬ 
τά σειρά βαθμού και αρχαιότητος όλα τα ονόματα των Δι¬ 
καστών και εν συνεχεία των Εισαγγελέων και β) εντός ξε¬ 
χωριστών φακέλων θα τοποθετούνται οι κλήροι των δικα¬ 
στών και Εισαγγελέων σε αριθμό αντίστοιχο του 
αναφερομένου στην ανωτέρω υπό στοιχείων Α κατάστα¬ 
ση ως εξής: στον πρώτο φάκελο οι κλήροι όσων θα προε¬ 


δρεύσουν στο ΜΟΔ και το Τριμελές στον δεύτερο όσων 
είναι μέλη (δεξιά και αριστερά) στο ΜΟΔ ή στο Τριμελές 
και στον τρίτο όσων θα προεδρεύσουν στο Μονομελές. 
Σε αντίστοιχους φακέλους θα τοποθετούνται ξεχωριστά 
οι κλήροι των Εισαγγελέων. 

Γ) Η κλήρωση θα πρέπει να διενεργείται ως εξής: Κατά 
το πρώτον εξάγονται από το πρώτο φάκελο οι κλήροι και 
ρίπτονται στην κληρωτίδα από την οποία στην συνέχεια 
εξάγονται και ο πρώτος εξαγόμενος αντιστοιχεί στην 
πρώτη δικάσιμο του μήνα,ο δεύτερος στη δεύτερη κ.ο.κ. 
Στη συνέχεια κατ'ανάλογο τρόπο γίνεται η κλήρωση των 
υπολοίπων 2 μελών της συνθέσεως (ΜΟΔ και Τριμελούς 
κατά χρονική σειρά), εκ των οποίων το αρχαιότερο θα εί¬ 
ναι το δεξιό μέλος της συνθέσεως ακολουθεί παρομοίως 
η κλήρωση των Δικαστών του Μονομελούς και των Ει¬ 
σαγγελέων ΜΟΔ, Τριμελούς και Μονομελούς. Κατά την 
εξαγωγή εκάστου κλήρου ο γραμματέας σημειώνει το 
όνομα του κληρουμένου στην αντίστοιχη θέση, και σε πε¬ 
ρίπτωση που ο ίδιος δικαστής ή Εισαγγελέας κληρώνεται 
για δεύτερη φορά την ίδια ημέρα ενημερώνει το δικαστή¬ 
ριο οπότε η κλήρωση επαναλαμβάνεται. Για τους ανα¬ 
πληρωματικούς δε θα γίνεται ξεχωριστή κλήρωση αλλά 
θα ορίζονται οι κληρωθέντες ως τακτικοί της ακολουθού- 
σης δικασίμου. 

ΚΕΦΑΛΑΙΟ ΤΕΤΑΡΤΟ 
ΤΜΗΜΑ ΤΗΣ ΓΡΑΜΜΑΤΕΙΑΣ 
ΤΟΥ ΠΡΩΤΟΔΙΚΕΙΟΥ ΚΑΙ ΑΡΜΟΔΙΟΤΗΤΕΣ ΑΥΤΩΝ 

Άρθρο 11 

Η Γραμματεία του Πρωτοδικείου συγκροτείται όπως ο 
νόμος κάθε φορά ορίζει και διευθύνεται από το Γραμμα- 
τέα Πρωτοδικών,διαιρείται δε στα οκτώ παρακάτω τμή¬ 
ματα,σε καθένα από τα οποία υπηρετούν πέντε τουλάχι¬ 
στον υπάλληλοι, συμπεριλαμβανομένου και του Προϊστα¬ 
μένου του Τμήματος,εφόσον υπάρχει τέτοια δυνατότητα. 

Α) Ο Γραμματέας του Πρωτοδικείου Λάρισας. 

Μετέχει στις συνεδριάσεις της Ολομέλειας του Πρωτο¬ 
δικείου και συντάσσει τα πρακτικά της. Τηρείτο γενικό και 
εμπιστευτικό πρωτόκολλο εισερχομένων και εξερχομένων 
εγγράφων,το μητρώο δικαστών και υπαλλήλων, τηρεί και 
ενημερώνειτους ατομικούς φακέλουςτων υπαλλήλων. Τη¬ 
ρεί το βιβλίο αδειών των υπαλλήλων και συμβολαιογρά¬ 
φων. Τηρεί τους φακέλους δικαιολογητικών προμήθειας 
υλικών, εκθέσεων επιθεωρήσεως Ειρηνοδικείων και Πται¬ 
σματοδικείων, Επιθεωρήσεις Πρωτοδικείου, διορισμού δι¬ 
καστικών σε Επιτροπές, Συμβούλιο κ.λπ. και ως δικαστικών 
αντιπροσώπων σε αρχαιρεσίες σωματείων, παραγγελιών 
σε Ειρηνοδίκες προς αναπλήρωση κωλυομένων. 

Επιβλέπει για την κατ’ έτος αναθεώρηση των εκλογικών 
καταλόγων και έκδοση νέων βιβλιαρίων και για διεκπεραί¬ 
ωση διαδικασιών που απαιτούνται σε περιόδους εκλογών 
και δημοψηφισμάτων, όπως η προετοιμασία αυτών, η έκ¬ 
δοση των αποτελεσμάτων κ.λπ.. Φροντίζει για τη διενέρ¬ 
γεια μειοδοτικών διαγωνισμών, την προμήθεια υλικών και 
μηχανολογικού εξοπλισμού, τη διανομή των υλικών στα 
Τμήματα, την παρακολούθηση των πιστώσεων και την τή¬ 
ρηση του βιβλίου επίπλων και σκευών. Διαχειρίζεταιτις πι¬ 
στώσεις που περιέχονται για την προμήθεια γραφικής 
ύλης και υλικών καθαριότητας και συντάσσει λογοδοσία 
προς το Συμβούλιο Πρωτοδικών. Μεριμνά για την προμή¬ 
θεια των αναγκαίων εντύπων, καρτελών κ.λπ. Υπηρεσια¬ 
κών βιβλίων. 

Β) Τα Τμήματα της Γραμματείας. 

1. Τμήμα Πολυμελούς Πρωτοδικείου. Στην αρμοδιότη¬ 
τα αυτού υπάγεται η κατάθεση δικογράφων τακτικής ή 
εκούσιας δικαιοδοσίας,που απευθύνονται στο αντίστοιχο 
Δικαστήριο, ο προσδιορισμός δικασίμου, η τήρηση και 
καθαρογραφή των πρακτικών συνεδριάσεως, η δημοσί¬ 
ευση των αποφάσεων, η κατάθεση ενδίκων μέσων, η χο¬ 
ρήγηση απογράφων και αντιγράφων αποφάσεων. 

2. Τμήμα Μονομελούς Πρωτοδικείου. Στην αρμοδιότη¬ 
τα αυτού υπάγεται η κατάθεση δικογράφων τακτικής ή 
εκούσιας δικαιοδοσίας, που απευθύνουν στο αντίστοιχο 
Δικαστήριο, ο προσδιορισμός δικασίμου, η τήρηση πινα¬ 
κίων, η τήρηση και καθαρογραφή των πρακτικών συνε- 
δριάσεως, η δημοσίευση των αποφάσεων η κατάθεση εν¬ 
δίκων μέσων, η χορήγηση απογράφων και αντιγράφων 
αποφάσεων. Επιπλέον, η δημοσίευση των διαθηκών,η τή¬ 
ρηση των βιβλίων ενεχύρων, η χορήγηση κληρονομητη- 
ρίων και η τήρηση του αρχείου των διαιτησιών. 

3. Τμήμα Ειδικών διαδικασιών: Στην αρμοδιότητα αυτού 
υπάγεται η κατάθεση δικογράφων που απευθύνεται στο 
Μονομελές Πρωτοδικείο καιεκδικάζονται κατάτιςειδικές 
διαδικασίες, ο προσδιορισμός δικασίμου,η τήρηση και 
καθαρογραφή των πρακτικών,η δημοσίευση των αποφά¬ 
σεων, η κατάθεση ενδίκων μέσων, η χορήγηση απογρά- 
φων και αντιγράφων αποφάσεων. 

4. Τμήμα Ασφαλιστικών Μέτρων και Διαταγών Πληρω¬ 
μής :Στην αρμοδιότητα αυτού υπάγεται η κατάθεση δικο¬ 
γράφων που απευθύνεται στο Μονομελές Πρωτοδικείο 
και εκδικάζονται κατά τη διαδικασία των ασφαλιστικών 
μέτρων, ο προσδιορισμός δικασίμου, η τήρηση και καθα- 
ρογραφή των πρακτικών συνεδριάσεως, η δημοσίευση 
και καθαρογραφή των αποφάσεων. 

Επιπλέον η κατάθεση αιτήσεων για έκδοση διαταγών 
πληρωμής,η καθαρογραφή των διαταγών πληρωμής και 
η χορήγηση απογράφων και αντιγράφων αυτών. 

5. Τμήμα καθαρογραφής και πτωχεύσεων :Στην αρμο¬ 
διότητα αυτού υπάγεται η καθαρογραφή των πολιτικών 
αποφάσεων, των αποφάσεων της Ολομέλειας και του 
Πρωτοδικείου σε συμβούλιο και η δακτυλογράφηση των 
εγγράφων Διευθύνσεως και της αλληλογραφίας του 
Πρωτοδικείου. 

Επιπλέον, η τήρηση των φακέλων της πτωχεύσεως και 
γενικά η διακίνηση της πτωχευτικής διαδικασίας και η έκ¬ 
δοση και φύλαξη των γραμματίων εγγυοδοσίας. 

6. Τμήμα Ποινικό :Στην αρμοδιότητα αυτού υπάγεται η 
τήρηση και καθαρογραφή των πρακτικών και των αποφά¬ 
σεων των Ποινικών Δικαστηρίων, η εκκαθάριση και εκτέ¬ 
λεση όλων των καταδικαστικών αποφάσεων, η άσκηση 
των ενδίκων μέσων, η βεβαίωση των απολυψίμων των 
ερήμην καταδικαστικών αποφάσεων και των λιπομαρτυ¬ 
ριών, η αλληλογραφία του Τμήματος, η σύνταξη των πι¬ 
νάκων κινήσεως του Τμήματος και η σύνταξη των δελτίων 
ποινικού μητρώου των καταδικαζομένων. 

7. Τμήμα Ανακριτικό και Βουλευμάτων: Στην αρμοδιό¬ 
τητα αυτού υπάγεται η σύνταξη κλήσεων προς τους κα¬ 
τηγορουμένους και τους μάρτυρες,η τήρηση των σχετι¬ 
κών βιβλίων, η συμμετοχή στη λήψη των καταθέσεων των 
μαρτύρων και η δακτυλογράφησή τους, η χορήγηση αντι¬ 
γράφων κ.λπ. 

Επίσης και η καθαρογραφή των βουλευμάτων, η δημο¬ 
σίευσή τους και η τήρηση των σχετικών βιβλίων, η χορή¬ 
γηση αντιγράφων προς κοινοποίηση κλπ. 


8. Τμήμα Αρχείου: Στην αρμοδιότητα αυτού υπάγεται η 
αρχειοθέτηση και φύλαξη των αποφάσεων και των δικο¬ 
γραφιών πολιτικών και Ποινικών, η έκδοση πιστοποιητι¬ 
κών,η κατάθεση και καταχώρηση εταιρικών, η χορήγηση 
αντιγράφων και αποσπασμάτων κ.λπ. 

Άρθρο 12 

Το γραφείο Νομολογίας και έρευνας το οποίο προβλέ- 
πεται από τη διάταξη του άρθρου 20 του Ν. 1756/1988, δι¬ 
ευθύνεται από δικαστή που ο Δικαστής που διευθύνει το 
Δικαστήριο θα ορίζει, στελεχώνεται δε από έναν υπάλλη¬ 
λο της Γ ραμματείας κατά προτίμηση πτυχιούχο Νομικής. 

Άρθρο 13 

Κατ’ εξαίρεση των ανωτέρω οριζομένων δικασίμων: 

Α) Το Πολυμελές Πρωτοδικείο: 1) το μήνα Σεπτέμβριο 
θα συνεδριάζει τις δύο τελευταίες εργάσιμες Τρίτες, κα¬ 
τά τις οποίες θα προσδιορίζεται διπλάσιος αριθμός υπο¬ 
θέσεων ανά δικάσιμο που θα κατανέμεται στα Α - Β και Γ - 
Δ τμήματά του αντιστοίχως, 2) το μήνα Ιούνιο θα συνε¬ 
δριάζει μόνο κατά την 1η Τρίτη κατά τη δικάσιμο της οποί¬ 
ας θα προσδιορίζονται μέχρι 33 υποθέσεις Τακτικής δια¬ 
δικασίας έκτων οποίων οι 10 οικογενειακού δικαίου και 20 
υποθέσεις εκούσιας δικαιοδοσίας που θα κατανέμονται 
στα τμήματα κατά το λόγο της επιβαρύνσεώς τους κατά 
το διανυόμενο δικαστικό έτος. 

Β) Τα Ποινικά δικαστήρια δε συνεδριάζουν κατά την πε¬ 
ρίοδο: 1) από 20 Δεκεμβρίου μέχρι 6 Ιανουάριου, 2) από 
τη Μ. Δευτέρα μέχριτο Σάββατο της Διακαινησίμου και 3) 
κατά το τελευταίο δεκαήμερο του Ιουνίου, πλην των αυ¬ 
τοφώρων εγκλημάτων. 

Άρθρο 14 

Ο παρών κανονισμός τίθεται σε ισχύ από 1.3.2002. 

Κρίθηκε, αποφασίστηκε και δημοσιεύτηκε στη Λάρισα 
σήμερα στις 25 Σεπτεμβρίου 2001 .- 

Οι Πρόεδροι Πρωτοδικών 

ΕΥΣΤΑΘΙΟΣ ΤΣΙΟΥΤΣΙΑΣ 
ΧΡΥΣΟΥΛΑ ΧΑΛΙΑΜΟΥΡΔΑ 

ΗΛΙΑΣ ΑΓΓΕΛΟΠΟΥΛΟΣ 
ΗΛΙΑΣ ΒΟΓΙΑΤΖΗΣ 

Οι Πρωτόδικες 

ΜΑΡΙΑ ΤΖΕΡΜΠΟΥ 
ΣΟΦΙΑ ΠΑΝΟΥΤΣΑΚΟΠΟΥΛΟΥ 
ΣΩΤΗΡΙΑ ΑΔΑΜΟΠΟΥΛΟΥ 
ΕΥΑΓΓΕΛΙΑ ΚΑΡΔΑΣΗ 
ΦΩΤΕΙΝΗ ΜΗΛΙΩΝΗ 
ΣΠΥΡΙΔΩΝ ΜΕΛΑΣ 
ΑΝΑΣΤΑΣΙΑ ΚΟΥΤΣΟ ΓΙΑΝΝΟΥΛΗ 
ΧΡΙΣΤΙΝΑ ΤΖΙΜΑ 
ΔΗΜΗΤΡΑΧΟΛΕΒΑ 
ΜΑΡΙΑ ΠΡΩΪΜΑΚΗ 
ΑΙΚΑΤΕΡΙΝΗ ΝΤΕΛΗ 

ΚΩΝ/ΝΟΣ ΒΕΛΙΣΣΑΡΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5090 (5) 

Τροποποίηση του άρθρου 3 του Δευτέρου Κεφαλαίου 
του Κανονισμού Εσωτερικής Υπηρεσίαςτου Πρωτοδι¬ 
κείου Μυτιλήνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 25παρ.3περ.ατου Ν. 2812/2000 (Α'67). 

γ) Του άρθρου 29Ατου Ν. 1558/1985 (ΑΊ37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ.2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 458/7.12.2001 έγγραφο του Πρωτοδικείου Μυτι¬ 
λήνης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του άρθρου 3 του Δευτέρου Κεφαλαίου 
του Κανονισμού Εσωτερικής Υπηρεσίαςτου Πρωτοδικεί¬ 
ου Μυτιλήνης όπως διαμορφώθηκε με την αριθ.7/200 ί 
απόφαση της Ολομέλειας του Συμβουλίου Πρωτοδικών 
Μυτιλήνης, η οποία έχει ως κατωτέρω: 

ΚΕΦΑΛΑΙΟ ΔΕΥΤΕΡΟ 
Α. ΑΣΤΙΚΕΣ ΥΠΟΘΕΣΕΙΣ 

Άρθρο 3 

ΠΟΛΥΜΕΛΕΣ - ΜΟΝΟΜΕΛΕΣ ΠΡΩΤΟΔΙΚΕΙΟ 

Το Πολυμελές Πρωτοδικείο για την εκδίκαση όλωντων 
υποθέσεων που υπάγονται στην αρμοδιότητα του, (τακτι¬ 
κής και ειδικής διαδικασίας και της εκούσιας δικαιοδο¬ 
σίας), συνεδριάζει την πρώτη και τρίτη Παρασκευή κάθε 
μήνα με ώρα έναρξης την 9.00 π. μ. Ο αριθμός των υποθέ¬ 
σεων που θα προσδιορίζονται σε κάθε δικάσιμο ορίζεται 
κατ’ ανώτατο όριο σε 25, στις οποίες περιλαμβάνονται και 
οι μετ’ αναβολή υποθέσεις. Από τον αριθμό αυτό υποθέ¬ 
σεων, θα προσδιορίζονται μέχρι κατ’ ανώτατο αριθμό (10) 
υποθέσεις, στις οποίες εφαρμόζεται η διάταξη του άρ¬ 
θρου 270 Κ.Πολ.Δ. (με εξέταση μαρτύρων) και στις οποί¬ 
ες συμπεριλαμβάνονται και οι μετ’ αναβολή όμοιες υπο¬ 
θέσεις. Στις προσδιοριζόμενες υποθέσεις πέραν του 
αριθμού δέκα (10) και μέχριτου αριθμού είκοσι πέντε (25) 
περιλαμβάνονται όλες οι υπόλοιπες υποθέσεις αρμοδιό¬ 
τητας Πολυμελούς Πρωτοδικείου, (διαζύγια, τετραετούς 
διάστασης, εφέσεις κατ’ αποφάσεων Ειρηνοδικείου, υπο¬ 
θέσεις οι οποίες φέρονται προς μετ’ απόδειξη συζήτηση 
κλπ.). Ειδικά για τους μήνες Δεκέμβριο και Ιούνιο το Πο¬ 
λυμελές Πρωτοδικείο συνεδριάζει μόνοτηνπρώτη Παρα¬ 
σκευή του μήνα αυτού. 

Το Μονομελές Πρωτοδικείο για την εκδίκαση όλωντων 
υποθέσεων που υπάγονται στην αρμοδιότητα του, (τακτι¬ 
κής και ειδικής διαδικασίας καθώς και της εκούσιας δι¬ 
καιοδοσίας), συνεδριάζει κάθε δεύτερη και τέταρτη Πα¬ 
ρασκευή του μήνα με ώρα έναρξης της συνεδρίασης την 


9.00 π.μ. Ειδικά για τους μήνες Δεκέμβριο και Ιούνιο το 
Μονομελές Πρωτοδικείο συνεδριάζει μόνο τη δεύτερη 
Παρασκευή του μήνα αυτού. Επίσης το Μονομελές Πρω¬ 
τοδικείο που εκδικάζει υποθέσεις και αιτήσεις ασφαλιστι¬ 
κών μέτρων, συνεδριάζει κάθε δεύτερη και τέταρτη Πα¬ 
ρασκευή κάθε μήνα με ώρα έναρξης 11.00 π.μ., πληντων 
εξαιρετικά κατεπειγουσών υποθέσεων της τελευταίας 
διαδικασίας, οι οποίες θα εκδικάζονται οποτεδήποτε, 
όπως ορίζουν οι σχετικές διατάξεις του Κ.Πολ.Δ. Ο αρμό¬ 
διος Δικαστής εκδίδει διαταγές πληρωμής κάθε εργάσιμη 
ημέρα από 9.00 π.μ. 

Η εφαρμογή του προαναφερομένου άρθρου του κανο¬ 
νισμού εσωτερικής υπηρεσίαςτου Πρωτοδικείου Μυτιλή¬ 
νης αρχίζει από 16.9.2002. 

Αποφασίσθηκε και εκδόθηκε στη Μυτιλήνη στις 5 Δε¬ 
κεμβρίου 2001. 

Η Πρόεδρος Οι Δικαστές 

Μ. ΜΠΑΛΑΣΚΑ Κ. ΜΑΚΡΗΣ 

Α. ΦΩΤΟΠΟΥΛΟΥ Γ. ΜΙΧΑΛΟΠΟΥΛΟΣ 

Π. ΜΙΧΑΗΛ 
Ο. ΚΟΡΕΑ 
Π. ΤΟΝΙΟΛΟΥ 

Ο Γραμματέας 
Σ. ΓΟΥΔΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 1810/31.12.2001 (τ.Β') που δημοσιεύτηκε η 
106/2001 απόφαση του Ν.Σ. Αργολίδας σχετικά με τον 
Εσωτερικό Οργανισμό Οργάνωσης και Λειτουργίας της 
Νομαρχιακής Αυτοδιοίκησης Αργολίδας επιφέρονται οι 
παρακάτω διορθώσεις εσφαλμένων: 

1. Στη σελίδα 25244 στην 1η στήλη και στον στίχο 2 από 
πάνω διορθώνεται το εσφαλμένο «μόδιες Υπηρεσες της 
Νομαρχίας» στο σωστό «μόδιες Υπηρεσίες της Νομαρ- 
χίας». 

2. Στη σελίδα 25248 στην 1η στήλη και στον στίχο 18 
από κάτω διορθώνεται το εσφαλμένο « Ζ. Τμήμα Παιδεί¬ 
ας» στο σωστό « Ζ. Γ ραφείο Παιδείας». 

3. Στη σελίδα 25248 στην 2η στήλη και στον στίχο 14 
από πάνω διορθώνεται το εσφαλμένο «ηθουν υπεραστι¬ 
κές τηλεφωνικές συνδιαλέξεις μέσο ΟΤΕ» στο σωστό 
«ηθουν υπεραστικές τηλεφωνικές συνδιαλέξεις μέσω 
ΟΤΕ». 

4. Στη σελίδα 25251 στην 1η στήλη και στον στίχο 25 
από τα πάνω διορθώνεται το εσφαλμένο «Τμήμα Τοπο- 
γραφικό, Πολεοδομικών Σχεδίων και Κανόνων» στο σω¬ 
στό «Τμήμα Πολεοδομικών Σχεδίων και Κανόνων». 

5. Στη σελίδα 25257 στην 1η στήλη και στον στίχο 5 από 
τα πάνω διορθώνεται το εσφαλμένο «Τμήμα « » Άργους» 
στο σωστό «Τμήμα Γεωργικής Ενημέρωσης Άργους». 

6. Στη σελίδα 25257 στη 1η στήλη και στον στίχο 7 από 
τα πάνω διορθώνεται το εσφαλμένο «Τμήμα « » Ναυπλί¬ 
ου» στο σωστό «Τμήμα Γεωργικής Ενημέρωσης Ναυπλί¬ 
ου». 

7. Στη σελίδα 25257 στη 1η στήλη και μετά τον στίχο 11 
από τα πάνω «-Αυτοτελές Τμήμα Καπνού» προστίθεται ως 
στίχος 12 «-Γραφείο Διοικητικών Υποθέσεων». 

8. Στη σελίδα 25259 στη 1η στήλη και στο Άρθρο 15 
διορθώνεται το εσφαλμένο «ΔΙΕΥΘΥΝΣΗ ΕΔΑΦΟΔΑΤΙ- 
ΚΩΝ ΠΟΡΩΝ ΚΑΙ ΕΚΜΗΧΑΝΙΣΗΣ ΤΗΣ ΓΕΩΡΓΙΑΣ» στο 
σωστό « ΔΙΕΥΘΥΝΣΗ ΕΔΑΦΟΫΔΑΤΙΚΩΝ ΠΟΡΩΝ ΚΑΙ ΕΚ¬ 
ΜΗΧΑΝΙΣΗΣ ΤΗΣ ΓΕΩΡΓΙΑΣ». 

9. Στη σελίδα 25265 στη 1η στήλη και στο τελευταίο στί¬ 
χο διορθώνεται το εσφαλμένο «Ο κλάδος ΤΕ Επισκευών 
Υγείας περιλαμβάνει 3 θέσεις» στο σωστό «Ο Κλάδος ΤΕ 
Επισκεπτών Υγείας περιλαμβάνει 3 θέσεις». 

10. Στη σελίδα 25265 στη 2η στήλη και στο άρθρο 70 
διορθώνεται το εσφαλμένο «Ο κλάδος ΤΕ Νοσηλευτικής 
περιλαμβάνει 1 θέση» στο σωστό «Ο κλάδος ΤΕ Μαιευτι¬ 
κής περιλαμβάνει 1 θέση». 

11. Στη σελίδα 25267 στη 2η στήλη και μετά τον στίχο 
31 από τα πάνω που καταλήγει ως εξής: «Μηχανικών ή ΠΕ 
Χημικών Μηχανικών» προστίθεται νέα παράγραφος «Στη 
ΝΕΛΕ προΐστανται υπάλληλοι του κλάδου ΠΕ Διοικητι¬ 
κού ή ΠΕ Οικονομικού ή ΠΕ Κοινωνικής Διοίκησης ή ΠΕ 
Κοινωνικής Πολιτικής και Κοινωνικής Ανθρωπολογίας και 
σε περίπτωση ελλείψεως αυτών υπάλληλοι του κλάδου 
ΤΕ Διοικητικού Λογιστικού ή ΔΕ Διοικητικών Γραμματέ- 
ων». 

12. Στη σελίδα 25268 στη 1 η στήλη διαγράφονται οι στί¬ 
χοι 24, 25, 26, 27, 28, 29 και πιο συγκεκριμένα: 

«Στο Τμήμα ΝΕΛΕ-ΚΕΚπροΐστανται υπάλληλοιτου κλά¬ 
δου ΠΕ Διοικητικού ή ΠΕ Οικονομικού ή ΠΕ Κοινωνικής Δι¬ 
οίκησης ή ΠΕ Κοινωνικής Πολιτικής και Κοινωνικής Αν¬ 
θρωπολογίας και σε περίπτωση ελλείψεως αυτών υπάλ¬ 
ληλοι του κλάδου ΤΕ Διοικητικού - Λογιστικού ή ΔΕ 
Διοικητικών - Γραμματέων». 


13. Στη σελίδα 25268 στη 2η στήλη και στον στίχο 22 
από πάνω διορθώνεται το εσφαλμένο «Στο Τμήμα Χωρο¬ 
ταξίας και Πολεοδομίας προΐστανται υπάλληλοι των κλά¬ 
δων ΠΕ Πολ. Μηχανικών ή ΠΕ Αρχιτεκτόνων Μηχανικών ή 
ΠΕ Αγρονόμων Τοπογράφων Μηχανικών» στο σωστό 
«Στα Τμήματα Χωροταξίας Πολεοδομικών Σχεδίων, Εκ¬ 
δόσεων Οικοδομικών Αδειών και Ελέγχου Κατασκευών 
προΐστανται υπάλληλοιτων κλάδων ΠΕ Πολ. Μηχανικών ή 
ΠΕ Αρχιτεκτόνων Μηχανικών ή ΠΕ Αγρονόμων Τοπογρά¬ 
φων Μηχανικών». 

14. Στη σελίδα 25268 στη 2η στήλη και στον στίχο 45 
από πάνω γίνεται η προσθήκη: «Στο Τμήμα Νεότητας και 
Αθλητισμού προΐστανται υπάλληλοιτου κλάδου ΠΕ Διοι¬ 
κητικού ή ΠΕ Οικονομικού και σε περίπτωση ελλείψεως 
υπάλληλοιτου κλάδου ΤΕ Διοικητικού Λογιστικού ή ΔΕ Δι¬ 
οικητικών - Γ ραμματέων» και μετά ακολουθεί η παράγρα¬ 
φος «Στο Τμήμα Πολιτισμού προΐστανται υπάλληλοι του 
κλάδου ΠΕ Διοικητικού ή ΠΕ Οικονομικού και σε περίπτω¬ 
ση ελλείψεως υπάλληλοι του κλάδου ΤΕ Διοικητικού Λο¬ 
γιστικού ή ΔΕ Διοικητικών - Γ ραμματέων». 

15. Στη σελίδα 25269 στη 2η στήλη και στον στίχο 21 
από πάνω μετά τη φράση «ΠΕ Ηλεκτρολόγων Μηχανι¬ 
κών» γίνεται η προσθήκη στο σωστό ή «ΠΕ Διοικητικού ή 
ΠΕ Οικονομικού». 

Έτσι η παράγραφος διαμορφώνεται ως: 

• Στο Τ μήμα Αδειών Κυκλοφορίας Οχημάτων και Τεχνι¬ 
κού Ελέγχου προΐστανται υπάλληλοιτων κλάδων ΠΕ Μη¬ 
χανολόγων - Ηλεκτρολόγων Μηχανικών ή ΠΕ Μηχανολό¬ 
γων Μηχανικών ή ΠΕ Ηλεκτρολόγων Μηχανικών ή ΠΕ Δι¬ 
οικητικού ή ΠΕ Οικονομικού και σε περίπτωση ελλείψεως 
υπάλληλοι των κλάδων ΤΕ Τεχνολογικών Εφαρμογών 
αντίστοιχης ειδικότητας. 

16. Στη σελίδα 25269 στη 2η στήλη και στον στίχο 32 
από πάνω «Τεχνολογικών Εφαρμογών αντίστοιχης ειδικό¬ 
τητας» γίνεται η προσθήκη στο σωστό «Τεχνολογικών 
Εφαρμογών αντίστοιχης ειδικότητας ή ΔΕ Εργοδηγών 
Μηχανολόγων». 

(Από τη Νομαρχιακή Αυτοδιοίκηση Αργολίδας) 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































